Party mense was ontsteld oor die gru­saamheid van die ongeluk wat treffend deur die foto geïllustreer is, en ander was ontsteld omdat Die Hoorn die foto op die voorblad geplaas het en hulle nie daarna wou kyk nie.
Die foto het egter tog iets weergegee van die trauma en lyding wat die beeste ervaar het. En of enigeen nou daarvan wil weet of nie en ’n foto wil sien of nie, die ongeluk is baie nuuswaardig en ons het daaroor verslag gedoen.
Ons hoop dat die ontstellende foto op Die Hoorn se voorblad mense sal laat kennis neem daarvan dat so ’n ongeluk of botsing kan gebeur as hulle roekeloos of nalatig of selfs net nie versigtig genoeg bestuur nie.
Daar was egter nie net kritiek oor die plasing van die foto nie. Baie lesers het Die Hoorn bedank vir goeie joernalistiek en die feit dat ons mense se aandag gevestig het op ’n gevaarlike draai in die dorp waar die een ongeluk ná die ander plaas­vind.